Die hele wêreld het dag na dag in ongeloof toegekyk terwyl die berigte instroom van ‘n menseslagting erger as wat ‘n mens se verstand kon inneem, elkeen meer gruwelik as die vorige.
Al het die visioen slegs ‘n paar sekondes geduur het dit vir my gevoel of ek vir weke na die toneel gekyk het toe ek in die laaste oomblikke daarvan die gevolge op die res van die wêreld aanskou. Wêreldleiers oraloor het die vlamme van etniese probleme wat skielik begin handuitruk het probeer doodslaan maar dit was te laat. In ‘n baie kort tyd is die bietjie vertroue wat daar deur dekades tussen Swart en Wit en ander volkere in die wêreld opgebou is, uitgewis asof dit nooit bestaan het nie. ‘n Ongelooflike algehele rassevervolging het begin wat die hele aarde sou skud. Die vrees wat oral geheers het was van so groot omvang dat mense hartaanvalle gekry het en van angs beswyk het wanneer hulle skielik van aangesig tot aangesig met ander rasse gekom het.
Teen die tyd wat die visioen op ‘n einde was het ek die omvang van die verskriklike rassegeweld en wêreldwye doodskleed besef, ‘n dik swaar donker wat oor die hele wêreld sou sak.